b'\n_START_ARTICLE_\nMariupolio pilkapynas\n_START_PARAGRAPH_\nMariupolio pilkapynas (rus. \xd0\x9c\xd0\xb0\xd1\x80\xd0\xb8\xd1\x83\xd0\xbf\xd0\xbe\xd0\xbb\xd1\x8c\xd1\x81\xd0\xba\xd0\xb8\xd0\xb9 \xd0\xbc\xd0\xbe\xd0\xb3\xd0\xb8\xd0\xbb\xd1\x8c\xd0\xbd\xd0\xb8\xd0\xba) \xe2\x80\x93 v\xc4\x97lyvojo neolito archeologinis paminklas prie Mariupolio miesto, Ukraina.\n_START_SECTION_\nTyrimai\n_START_PARAGRAPH_\nPilkapynas aptiktas 1930 m. statant \xe2\x80\x9eAzovstal\xe2\x80\x9c gamykl\xc4\x85. 1930-1933 m. j\xc4\xaf tyr\xc4\x97 profesorius Nikolajus Makarenko, i\xc5\xa1tirti 124 kapai. Mirusieji laidoti ryt\xc5\xb3 \xe2\x80\x93 vakar\xc5\xb3 kryptimi, nedeginti, akmenin\xc4\x97se d\xc4\x97\xc5\xbe\xc4\x97se, apibarstyti ochra, virtusia raudonos spalvos gele\xc5\xbeies oksidu. Radiniai: ginklai, papuo\xc5\xa1alai, meno dirbiniai, tarp j\xc5\xb3 i\xc5\xa1 \xc5\xa1erno ilties pagaminta jau\xc4\x8dio fig\xc5\xabr\xc4\x97l\xc4\x97, \xc5\xbev\xc4\x97ri\xc5\xb3 dant\xc5\xb3 kabu\xc4\x8diai, akmeniniai smeigtukai su skylut\xc4\x97mis, porfyro dirbiniai, patek\xc4\x99 per mainus i\xc5\xa1 U\xc5\xbekaukaz\xc4\x97s arba Artim\xc5\xb3j\xc5\xb3 Ryt\xc5\xb3. Radiniai datuojami viduriniu Dniepro-Doneco kult\xc5\xabros etapu (4 t\xc5\xabkstantmetis pr. m. e.), saugomi Mariupolio kra\xc5\xa1totyros muziejuje._NEWLINE_\xc5\xa0alia pilkapyno buvo to paties laikotarpio gyvenviet\xc4\x97. Remiantis tyrin\xc4\x97jimais teigiama, kad jis atspindi laikotarp\xc4\xaf, kai vietos senuosius gyventojus i\xc5\xa1st\xc5\xabm\xc4\x97 ateiviai i\xc5\xa1 stepi\xc5\xb3; pilkapyne pastarieji laidojo savo mirusiuosius.'